24 martie 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale pe **anumite străzi din localitatea Câmpulung, județul Argeș:**

Ca urmare a unui incident survenit în cadrul unei lucrări realizate pentru devierea unei conducte de gaze naturale în localitatea Câmpulung, din județul Argeș, pentru a pune consumatorii în siguranță, **Distrigaz Sud Rețele** **a întrerupt alimentarea cu gaze naturale în zona respectivă astăzi, 24 martie 2025,** **începând cu ora 11:00**.

În urma acestei întreruperi neplanificate, sunt afectați **1.622 de clienți casnici și non-casnici** situați pe străzile Doamna Ecaterina, Dr. Costea, Dragoș Băjean, Doamna Ana, Alex Voievod, Minerului, C-tin Baraschi, Maior Giurescu, Subești, Vasile Alecsandri, Muzeul Fundeni, Drăcești, Negru Vodă, Colonel Zlătianu, Negulici, Piața Jurământului, Walter Mărăcineanu, Gării, Bucegi, Oituz, C-tin Răutescu, Prefect Nicu Nicolau, Națională, Valea Unchiașului, Pescăreasa, Izlaz, Grădiște și Matei Basarab din localitatea Câmpulung, județul Argeș.

Echipele Distrigaz Sud Rețele sunt la fața locului pentru a soluționa incidentul. **Reluarea alimentării cu gaze naturale a clienților afectați se va face în cursul zilei de astăzi, 24 martie 2025, în jurul orelor 19:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele deține contract de concesiune pentru distribuția de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*